Արմեն Գասպարյան (լրագրող)

Արմեն Սմբատի Գասպարյան (), հայ լրագրող և ռադիոհաղորդավար, բլոգեր, գրող, հրապարակախոս, հասարակական գործիչ։ 20-րդ դարի Ռուսաստանի պատմության վերաբերյալ հրապարակախոսական գրքերի հեղինակ։ 10-րդ դասարանի «Ռուսաստանի պատմություն» դասագրքի հեղինակներից մեկն է։

Կենսագրություն  
Արմեն Գասպարյանը ծնվել է 1975 թվականի հուլիսի 4-ին, Մոսկվայում։ Եղել է կոմերիտմիության անդամ։ 1996 թվականին ավարտել է Մոսկվայի Լոմոնոսովի անվան պետական համալսարանի լրագրության ֆակուլտետը։ «Յունոստ» ռադիոկայանում (1999-2000 և 2002-2006) եղել է «Վերջին գրոհ», «Նորագույն պատմություն», «Ռուսական դիվանագիտություն։ Հայրենիք և ճակատագրեր» հաղորդումների հեղինակ։ «Մայակ» ռադիոկայանում (2000-2001 և 2006-2008) վարել է «Մեծ պատերազմի մեծ մարտերը», «Երկրորդ համաշխարհային պատերազմ։ Պատմության անհայտ ձայները» և «Ռուսները Ռուսաստանից դուրս» հաղորդումները։ «Ռուսաստանի ձայն» ռադիոկայանում (2008 թվականից մինչև 2014 թվականը, այնուհետ` ռադիո « Sputnik»), վարել է «Պատրանքների տեսություն», «Առասպելներ պատերազմի մասին», «Օտարերկրացիները Ռուսաստանում» հաղորդումների շարքը։ «Վեստի FM» ռադիոկայանում վարում  է  «Զուգահեռականներ», «Շաբաթվա ռեպորտաժ», «Մեր XX դարը» հաղորդումները։ 2012 թվականին եղել է Վլադիմիր Ժիրինովսկու և Սերգեյ Միրոնովի քաղաքական բանավեճերի հաղորդավարը։ 2012 թվականի ապրիլից մինչև 2013 թվականի սեպտեմբեր եղել է «Ռուսաստանի ձայնը» ռադիոընկերության ռուսական ծառայության գլխավոր խմբագիրը (այդ պաշտոնում փոխարինելով Պյոտր Ժուրավլյովին)։ 2013 թվականի սեպտեմբերից գլխավորել է «Ռուսաստանի ձայնը» ռադիոընկերության հեռարձակման համակարգման գլխավոր խմբագրության հատուկ նախագծերի բաժինը։

2014 թվականի ապրիլից «Ռուսաստանն այսօր» միջազգային լրատվական գործակալության  վարչության պետն է։ 2014 թվականի նոյեմբերի 3-ին մասնակցել է Հայաստանում «Sputnik» ռուսական ռադիոկայանի հեռարձակման բացմանը (Երևանում՝ 106,0 ՄՀց)։

Գրող, հրապարակախոս և հասարակական գործիչ   
«ՄՊՔՎ-ն ընդդեմ ՌԸՌՄ-իի։ Գաղտնի պատերազմ Փարիզում։ 1924-1939 թվականներ», «Օպերացիա «Տրեստ»։ Խորհրդային հետախուզությունը՝ ընդդեմ ռուսական արտագաղթի։ 1921-1937 թթ․» գրքերի հեղինակն է։ Այս թեմաներով հանդես  է եկել «Էխո Մոսկվի» և «Ռադոնեժ» ռադիոկայաններում, «Совершенно секретно» և «НТВ-Мир» հեռուստաալիքներում։

2006-2010 թվականներին վարել է «Արմեն Գասպարյանի բլոգը»՝ նվիրված Սպիտակ շարժման պատմության վերաբերյալ նյութերի տեղադրմանը և լայն ճանաչում ուներ։ 2008 թվականին դարձել է «Սպիտակ գործ» հասարակական-պատմական կազմակերպության հիմնադիրներից մեկը։ 2010 թվականին նա լքել է կազմակերպությունը։

2012 թվականին հրատարակել է «Հայրենական մեծ պատերազմի անհայտ էջեր» գիրքը՝ «Մոլորությունների տեսություն» ռադիոհաղորդումների շարքի նյութերի հիման վրա։ 2012 թվականին լույս է տեսել «Գեներալ Սկոբլին։ Խորհրդային հետախուզության լեգենդը» գիրքը՝ նվիրված կորնիլովական գեներալ Ն. Վ. Սկոբլինին։ 2013 թվականին ընդգրկվել է Ռուսաստանի ռազմական պատմական ընկերության կենտրոնական խորհրդի կազմում։

Ռուսաստանի գրողների միության անդամ է, Ռուսաստանի ժուռնալիստների միության, Ռուսական հատուկ ծառայությունների պատմության ուսումնասիրման ընկերության անդամ։

2015 թվականի մարտին Գասպարյանը Մոլդովայի իշխանությունների կողմից ընդգրկվել է սև ցուցակում, նրա մուտքն արգելվել է մինչև 2020 թվականը։ Գասպարյանի գործընկերները դա կապում են «Ռուսաստանի ձայն»-ում Ուկրաինայի պատերազմին նվիրված նրա ելույթի հետ։

2017 թվականի հոկտեմբերի 24-ին Վեստի FM ռադիոկայանի եթերում Վ. Սոլովյովի «Ազատականներ, ինչու՞ եք ստում» վերնագրով լրագրող Տատյանա Ֆելհենհաուերի վրա հարձակմանը նվիրված հաղորդման մեջ Արմեն Գասպարյանը «Էխո Մոսկվի»-ի լրագրող Քսենիա Լարինային մեղադրել է ստելու մեջ և նրան անվանել «անկեղծ սրիկա»։ Լարինան խոստովանել է, որ հեռացել է Ռուսաստանից այդ ելույթից հետո։

Պարգևներ և նվաճումներ   
 2005 թվականին «Մեծ պատերազմի մեծ մարտերը» ծրագիրը ընդգրկվել է «Ռադիոմանիա» մրցանակի լավագույն կրթական ծրագրերի եռյակում։
 2006 թվականին «Երկրորդ համաշխարհային պատերազմ։ Պատմության անհայտ ձայները» հաղորդումների շարքի համար Ռադիո Մայակում նա դարձավ ռադիոհեռարձակման ոլորտում «Ռուսաստանի հայրենասեր» համառուսաստանյան մրցույթի դափնեկիր։ Նույն շարքը ներառվել է 2006 թվականի «Ռադիոմանիա» ազգային մրցանակի լավագույն երեք կրթական ծրագրերում, սակայն մրցանակ չի ստացել։
 2010 թվականին «Մոլորությունների տեսություն» հաղորդումը դարձավ ռուսալեզու ռադիոկայանների երկրորդ փառատոնի հաղթող։
 2012 թվականին, «Ռուսաստանի ձայն» ռադիոկայանի այլ աշխատակիցների հետ միասին, նա դարձավ ԿԸՀ մրցույթի դափնեկիր Ռուսաստանում խորհրդարանական և նախագահական ընտրությունների լավագույն լուսաբանման համար «Մոլորությունների տեսություն» ծրագիրը ներառվեց 2012 թվականին «Ռադիոմանիա» ազգային մրցանակի լավագույն երեք կրթական ծրագրերի շարքում, սակայն մրցանակը չի ստացել։
 «Փառք Ռուսաստանին» 2012 թվականի մրցանակի դափնեկիր։
 2013 թվականին «Մոլորությունների տեսություն» ռադիոհաղորդումը («Ռուսաստանի ձայն» ռադիոկայան, հեղինակ և հաղորդավար Արմեն Գասպարյան) «Կրթական ծրագիր» անվանակարգում ստացել է «Ռադիոմանիա» ազգային մրցանակ։
 Արմեն Գասպարյանի «Մոլորությունների տեսություն» հեղինակային ծրագիրը «Ռուսաստանի հայրենասեր-2013» մրցույթի հաղթողների թվում է։
 «Ռուսաստանի հայրենասեր» համառուսաստանյան մեդիա մրցույթ, Գասպարյանի հեղինակած «Մոլորությունների տեսություն» հաղորդաշարը ՝ «Ժողովրդական սրբություն» անվանակարգում գրավել է 2-րդ տեղը։
 Պարգևատրվել է Ռուսաստանի Դաշնության կապի նախարարության և Համառուսաստանյան պետական հեռուստառադիոընկերության պատվոգրերով` հայրենական ռադիոհեռարձակման զարգացման գործում ներդրած ավանդի համար, Ռուսաստանում և Ուկրաինայում արժանացել է  հասարակական կազմակերպությունների հոբելյանական մեդալների։
 2015 թվականին նրան շնորհվել է Ռուսաստանի ժուռնալիստների միության «Մասնագիտական ընկերակցությանը  մատուցած ծառայությունների համար» պատվավոր կրծքանշան  (վկայական թիվ 2191)։
 «Ռուսաստանի առաջնորդներ։ Քաղաքականություն» մրցույթի եզրափակիչի մասնակից (2020)։

Գրքեր 
 
 Аудиокнига «Русские вне России». — 2007 г.

Ծանոթագրություններ 

Ռուսաստանի գրողների միության անդամներ
Ռուսաստանի ժուռնալիստների միության անդամներ
Ռուս գրողներ
Ռուս հասարակական գործիչներ
Ռուս լրագրողներ
Ռուս հրապարակախոսներ
Ռուս խմբագիրներ
Ռուս բլոգերներ
Հայ գրողներ
Հայ հրապարակախոսներ
Հայ լրագրողներ
Հայ բլոգերներ
Հայ հասարակական գործիչներ
Ռուս պատմաբաններ